Phiyega onder druk oor verwagte geweldsmisdaad-toename – praag.co.za — 20 jaar jonk!
Phiyega onder druk oor verwagte geweldsmisdaad-toename
Die nasionale polisiehoof Generaal Riah Phiyega sal na verwagting Dinsdag misdaadstatistiek vrystel wat ‘n dramatiese toename in gewelddadige misdaad toon.
Volgens City Press is ‘n styging in die koers van moord, verkragting, roof en motorkapings te wagte.
Maar bronne in die SA Polisiediens (SAPD) het aan City Press gesê die toename in gewelddadige misdaad is nie so hoog soos verlede jaar se skerp styging nie.
Phiyega is tans onder druk, want sy het tot Maandag om te reageer op President Jacob Zuma se versoek dat sy redes verskaf vir waarom sy nie geskors moet word nie, hangende ‘n ondersoek na haar optrede tydens die Marikana-slagting.
‘n Toename in residensiële inbrake en rooftogte by besighede landwyd sal ook na verwagting onthul word. Die toenames is veral in swart gebiede opgemerk.
In sekere gebiede rondom Gauteng, het geweldsmisdaad toegeneem teen ‘n onrusbarende tempo tussen April verlede jaar en Januarie vandeesjaar.
Skrywer praagGepubliseer op 28 September 2015 28 September 2015 Kategorieë Nuus, Suider-AfrikaSleutelwoord aanvalle, Inbrake, kapings, misdaad, moord, Phiyega, polisiehoof, politiek, Riah, sapd, Verkragting
Vorige Vorige artikel: Springbokkaptein tree uit
Volgende Volgende artikel: Meerderheid Katalane stem vir onafhanklikheidspartye